A Törvényszék (hatodik tanács) 2017. szeptember 18‑i ítélete –Uganda Commercial Impex kontra Tanács
(T‑107/15. és T‑347/15. sz. ügyek)
„Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A pénzeszközök befagyasztása – A Kongói Demokratikus Köztársaság tekintetében a fegyverembargót megsértő személyek, szervezetek és szervek jegyzéke – A felperes nevének a jegyzékben való további szerepeltetése”
1.      Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársasággal szemben hozott korlátozó intézkedések – Az említett Köztársaság tekintetében előírt fegyverembargót megsértő személyek pénzeszközeinek befagyasztása – A felülvizsgálat terjedelme – Az intézkedés megalapozottságára vonatkozó bizonyíték – A Tanács azon kötelezettsége, hogy következetesen ellenőrizze az ENSZ által előterjesztett bizonyítékokat – Hiány – A Tanács azon kötelezettsége, hogy gondos és pártatlan vizsgálatnak vesse alá azon bizonyítékokat, amelyek alapján az ENSZ biztonsági tanácsának szankcióbizottsága megnevezte a felperest
(EUMSZ 257. cikk, második bekezdés; az Európai Unió Alapjogi Chartája, 41. és 47. cikk; 2014/862/KKBP és (KKBP) 2015/620 tanácsi határozat; 1275/2014 és 2015/614 tanácsi rendelet)
(vö. 53–55., 76–82. pont)
2.      Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – Az említett Köztársaság tekintetében a fegyverembargót megsértő személyek pénzeszközeinek befagyasztása – Ezen intézkedések jellege – Tisztán biztosítási intézkedések – A büntetőjogi jelleg hiánya
(EUMSZ 21. cikk és 29. cikk; 2014/862/KKBP és (KKBP) 2015/620 tanácsi határozat; 1275/2014 és 2015/614 tanácsi rendelet)
(vö. 63. pont)
3.      Bírósági eljárás – Bizonyítékok benyújtásának határideje – A Törvényszék eljárási szabályzata 85. cikkének (2) bekezdése – Hatály
(A Törvényszék eljárási szabályzata, 85. cikk, (2) bekezdés és 92. cikk, (7) bekezdés)
(vö. 72. pont)
4.      Európai uniós jog – Elvek – Védelemhez való jog – A hatékony bírói jogvédelemhez való jog – A Kongói Demokratikus Köztársaság tekintetében előírt fegyverembargót megsértő személyekkel szembeni korlátozó intézkedések – A meghozott határozatokat igazoló egyedi és különös okok közlésének kötelezettsége – Azon kötelezettség, hogy lehetővé tegyék az érdekelt számára, hogy megfelelően ismertethesse az álláspontját a vele szemben figyelembe vett indokokkal kapcsolatban
(EUMSZ 220. cikk, (1) bekezdés; 2014/862/KKBP és (KKBP) 2015/620 tanácsi határozat; 1275/2014 és 2015/614 tanácsi rendelet)
(vö. 96–98. pont)
5.      Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A pénzeszközök befagyasztása – Védelemhez való jog – Terhelő bizonyítékok közlése – A felperes nevét az ezen intézkedésekkel érintett személyek jegyzékében fenntartó későbbi határozat – Új indokok hiánya – A meghallgatáshoz való jog megsértése – Hiány
(2014/862/KKBP és (KKBP) 2015/620 tanácsi határozat; 1275/2014 és 2015/614 tanácsi rendelet)
(vö. 97. pont)
6.      Európai uniós jog – Elvek – Védelemhez való jog – A Kongói Demokratikus Köztársasággal szemben hozott korlátozó intézkedések – Az említett Köztársaság tekintetében előírt fegyverembargót megsértő személyek pénzeszközeinek befagyasztása – A dokumentumokhoz való hozzáférés joga – A meghallgatáshoz való jog – A Tanácsnál erre vonatkozóan előterjesztett kérelemtől függő jogok
(Az Európai Unió Alapjogi Chartája, 41. cikk, (2) bekezdés; 2014/862/KKBP és (KKBP) 2015/620 tanácsi határozat; 1275/2014 és 2015/614 tanácsi rendelet)
(vö. 102. pont)
7.      Megsemmisítés iránti kereset – Jogalapok – Az indokolás hiánya vagy elégtelensége – Az érdemi jogszerűségre vonatkozó jogalaptól elkülönülő jogalap
(EUMSZ 263. cikk és EUMSZ 296. cikk)
(vö. 109. és 110. pont)
8.      Intézmények jogi aktusai – Indokolás – Kötelezettség – Terjedelem – A Kongói Demokratikus Köztársaság tekintetében előírt fegyverembargót megsértő személyek pénzeszközeinek befagyasztása – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését – Rövidített indokolás megengedhetősége – Korlátok – Indokolás, amely nem állhat általános és sztereotip megfogalmazásból
(EUMSZ 296. cikk; az Európai Unió Alapjogi Chartája, 41. cikk, (2) bekezdés, c) pont; 2014/862/KKBP és (KKBP) 2015/620 tanácsi határozat; 1275/2014 és 2015/614 tanácsi rendelet)
(vö. 111–113. pont)
9.      Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – Az említett Köztársaság tekintetében előírt fegyverembargót megsértő személyek pénzeszközeinek befagyasztása – A tulajdonhoz való jog és a gazdasági tevékenység szabad gyakorlásához való jog korlátozása – Az arányosság elvének megsértése – Hiány
(Az Európai Unió Alapjogi Chartája, 16. és 17. cikk; 2014/862/KKBP és (KKBP) 2015/620 tanácsi határozat; 1275/2014 és 2015/614 tanácsi rendelet)
(vö. 123–125. pont)
Tárgy
A T‑107/15. sz. ügyben a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat végrehajtásáról szóló, 2014. december 1‑jei 2014/862/KKBP tanácsi végrehajtási határozat (HL 2014. L 346., 36. o.) és a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikke (1) és (4) bekezdésének végrehajtásáról szóló, 2014. december 1‑jei 1275/2014/EU tanácsi végrehajtási rendelet (HL 2014. L 346., 3. o.) megsemmisítése, valamint a szükséges mértékben a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18‑i 1183/2005/EK tanácsi rendelet (HL 2005. L 193., 1. o.) 9. cikke (1) bekezdése felperesre való alkalmazhatatlanságának megállapítása érdekében benyújtott, az EUMSZ 263. cikkre alapított kérelem, és a T‑347/15. sz. ügyben a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról szóló, 2015. április 20‑i (KKBP) 2015/620 tanácsi határozat (HL 2015. L 102., 43. o.) és az 1183/2005 rendelet 9. cikke (4) bekezdésének végrehajtásáról szóló, 2015. április 20‑i (EU) 2015/614 tanácsi végrehajtási rendelet (HL 2015. L 102., 10. o.) megsemmisítése, valamint a szükséges mértékben az 1183/2005 rendelet 9. cikke (1) bekezdése felperesre való alkalmazhatatlanságának megállapítása érdekében benyújtott, az EUMSZ 263. cikkre alapított kérelem.
Az ítélet rendelkező része
1)
A Törvényszék a T‑107/15. és a T‑347/15. sz. ügyet ítélethozatal céljából egyesíti.
2)
A Törvényszék a keresetet elutasítja.
3)
A Törvényszék az Uganda Commercial Impex Ltd‑t kötelezi a költségek viselésére.